Íslandsbanki er að hluta til í eigu íslenska ríkisins og eigendastefna ríkisins kveður á um að aðilar sem koma að starfsemi fjármálafyrirtækja fyrir hönd ríkisins skuli „leitast við að vera í forystu á sviði góðra stjórnarhátta, viðskiptasiðferðis og samfélagslegrar ábyrgðar.“ Jafnframt er tekið fram að bankinn skuli „marka sér ítarlega stefnu í umhverfismálum, um sjálfbæra þróun og samfélagslega ábyrgð og birta opinberlega.“